ગૃહમંત્રી અમિત શાહ કોરોનાના સંક્રમણમાંથી સાજા થયા, એઇમ્સે શું કહ્યું?\nઓડિશાના સ્પેશિયલ રિલીફ કમિશનર કાર્યાલર દ્વારા જાહેર કરાયેલા એક સર્ક્યુલર અનુસાર રાજ્યમાં JEE અને NEET પરીક્ષાઓ યોજવા માટે લૉકડાઉન અને શટડાઉન હઠાવાયાં છે.

બે ભાગમાં 12 દિવસ માટે રાજ્યભરમાંથી પ્રતિબંધ હઠાવાઈ રહ્યા છે. 30 ઑગસ્ટથી 7 સપ્ટેમ્બર અને 12થી 14 સપ્ટેમ્બર સુધી પ્રદેશમાં કોઈ પણ ઠેકાણે લૉકડાઉન કે શટડાઉન નહીં રહે.

સરકારનું કહેવું છે કે પરીક્ષાર્થી, તેમના વાલીઓ, પરીક્ષા યોજનાર કર્મચારી અને અન્ય સર્વિસ પ્રોવાઇડરોને આવવા-જવામાં તકલીફ ન થાય, એવી વ્યવસ્થા કરાઈ છે.

સોશિયલ ડિસ્ટન્સિંગ, માસ્ક પહેરવો, જાહેરમાં થૂંકવું નહીં, જેવાં કોવિડ-19 સંલગ્ન દિશાનિર્દેશોનું પાલન કરવાનું રહેશે.

રવિવાર, 30 ઑગસ્ટ, 2020, નમસ્કાર. બીબીસી ન્યૂઝ ગુજરાતીના કોરોના વાઇરસ અંગેના અપડેટ પેજમાં આપનું સ્વાગત છે.

કોરોના વાઇરસ અંગેની ગુજરાત સહિત દેશ અને દુનિયાની અપડેટ આપ અહીં મેળવી શકશો.

અમિત શાહ કોરોનાથી સાજા થયા

કેન્દ્રીય ગૃહમંત્રી અમિત શાહ કોરોના સંક્રમણથી સાજા થઈ ગયા છે. 

અખિલ ભારતીય આયુર્વિજ્ઞાન સંસ્થાન (એઇમ્સે) દ્વારા એક નિવેદન જાહેર કરીને આ જાણકારી અપાઈ છે.  

નિવેદનમાં કહેવાયું છે, "ગૃહમંત્રી અમિત શાહ પોસ્ટ કોવિડ કૅર (કોરોના બાદ જરૂરી સારવાર) માટે એઇમ્સમાં દાખલ છે. તેઓ સાજા થઈ ગયા છે અને ટૂંક સમયમાં જ તેમને હૉસ્પિટલમાંથી રજા આપી દેવામાં આવશે."

શાહને 18 ઑગસ્ટે દિલ્હીસ્થિત એઇમ્સમાં દાખલ કરવામાં આવ્યા હતા. 

પાકિસ્તાનમાં કોરોનાની સ્થિતિ સુધરી રહી છે?

શુક્રવારે પાકિસ્તાનના વડા પ્રધાન ઇમરાન ખાને જણાવ્યું કે 15 સપ્ટેમ્બર સુધીમાં તમામ શૈક્ષણિક સંસ્થાઓ ફરી શરૂ કરાશે. આ હેતુ માટે તમામ પ્રાંતોને જરૂરી તૈયારીઓ પૂર્ણ કરવાના નિર્દેશ અપાયા છે.

પાકિસ્તાન સરકારે 15 સપ્ટેમ્બરના રોજ તમામ શાળા-કૉલેજો શરૂ કરવાનો નિર્ણય પહેલાંથી જ લઈ લીધો હતો અને શુક્રવારે ઇમરાન ખાને આ નિર્ણય પર મંજૂરીની મહોર મારી દીધી.

કોવિડ-19 સાથે સંબંધિત નેશનલ કો-ઑર્ડિનેશન કમિટી (NCC)ની બેઠકમાં ઇમરાન ખાને લોકોને મોહરમ દરમિયાન જરૂરી સાવધાનીઓ રાખવા પણ જણાવ્યું. તેઓ આ બેઠકની આગેવાની કરી રહ્યા હતા.

આ બેઠકમાં ડૉમેસ્ટિક હવાઈ મુસાફરી માટે જરૂરી સ્વાસ્થ્ય-નિર્દેશોની સમીક્ષા કરવાનો પણ નિર્ણય લેવાયો હતો.

બેઠકમાં જણાવાયું હતું કે પાકિસ્તામાં કોરોના વાઇરસના મામલા ઝડપથી ઘટી રહ્યા છે.

બેઠકમાં પાકિસ્તાનમાં કોરોના મહામારીની સુધરતી જતી સ્થિતિને ધ્યાને લઈને જરૂરી સાવધાની સાથે શાળા-કૉલેજો...\n\ntl;dr:
JEE, NEET માટે હઠાવાયું લૉકડાઉન, શટડાઉન 

સુબ્રત કુમાર પતિ 

ભુવનેશ્વરથી બીબીસી માટે